Maite Darceles

Maite Darceles Tife (Hondarribia, Gipuzkoa, 1971ko martxoaren 20a) gipuzkoar enpresa aholkularia eta idazlea da. 2018an kaleratu zuen lehen eleberria, Bihotzean daramagun mundua. 

 Bizitza 
Ekonomia eta Enpresa Zientzietan lizentziaduna da Deustuko Unibertsitatean. Bere esanetan hazkunde pertsonal eta intelektualak zerikusia du autonomian eta lankidetzan oinarritutako antolamendu-ereduekin. Komunikazioarekin, ezagutzarekin eta boterearekin loturiko guztia giltzarria da. Teoriaren eta praktikaren arteko lotura sendotik lan egitea interesatzen zaio, eta ekarpen feministekin eta eredu kolaboratibo eta ez-bortitzekiko elkarguneetan sakontzea. 

 Lan ibilbidea 
Arrantzako elkarte batean hasi zuen ibilbide profesionala, eta urtetan aholkulari eta bazkide izan da aholkularitza-enpresa batean. Lan moduak eta antolakundeak eraldatzeko ahalegina du ardatz, modu demokratikoago eta gizatiarragoetarantz, eta bere Eraldaketarako gidalerroak (BFA, 2009) liburua saiakera horren emaitza da.

Arrantzaren munduko Garela enpresa-elkarte gerente gisa, hausnarketa eta aldaketa prozesuak bultzatzen ditu sektore horretan. Aholkularitzaren munduan hasi zen Hobest Consultores-en eskutik. Ekintza horiek bere idatzietan islatzen diren kezka askorekin lotzen dira. Horren adibide dira, besteak beste, Guies per a la tranformació de les organitzacions argitaratu zuen (2015), El mundo que llevamos en nuestros corazones (2020), El mito del líder (Hausnarketak eta pentsamendu kritikoa blogean)

Enpresen eta antolakundeen garapen prozesuetan bidelagun aritzen da. Enpresa-garapena eta garapen soziala, biak, modu osagarrian landuz: kudeaketa- eta antolaketa-eredu eraginkorrago eta arinagoetara, eta, aldi berean, eredu bizigarri eta gizatiarretara.

2018an Bihotzean daramagun mundua eleberria izan zen bere lehen literatur lana.

 Lanak 
Besteak beste, lan hauexek argitaratu ditu:

 Saiakera 
 Eraldaketarako gidalerroak (2009, BAI Bizkaiko Berrikuntza Agentzia)

 Nobela 
 Bihotzean daramagun mundua (2018, Alberdania)

 Narrazio laburra 

 Zuri (2019, Administrazioa Euskaraz Aldizkaria)
 Bizitza berria (2022, Booktegi)

 Erreferentziak 

 Kanpo estekak 
 Literaturaren zubitegia
 Euskal idazleen elkartea
 Bizitza berria (Booktegi) 

Kategoria:Hondarribiko idazleak
Kategoria:Euskarazko eleberrigileak
Kategoria:Emakume eleberrigileak
Kategoria:XXI. mendeko emakume idazleak
Kategoria:XXI. mendeko Euskal Herriko idazleak